**Légy Misszionárius Magyarországon!**

Dr. Kovács Géza

A misszionárius olyan személy, aki a **sajátjától eltérő kultúrában képviseli az evangéliumot**. Képviseli = teszi + hiredeti. Tipikusan egy afrikai vagy Amazonas-menti törzs jut eszedbe, amely messze van, érthetelen nyelvet beszélnek és esetleg meg is esznek. Igen, Jézus azt mondta: „tegyetek tanítvánnyá minden népet!” Európáról régen azt hittük, hogy keresztény. Ma már egyre kevésbé, de a kultúrájában meglehetősen egységes. Azonban él egy nép köztünk, amely ráadásul magyarul beszél, mégis annyira más kultúrája van, hogy ha magyar létedre köztük képviseled az evangéliumot igazi misszionárius lehetsz. Ha nem hiszed, próbáld ki: **sétálj ki minden nap a cigány telepre** és rögtön látod, hogy ott tenni és hirdetni kell a jó hírt, és szinte semmi nem marad ki abból, amit egy igazi misszionárius átél. Csakhogy jelenleg legtöbb kereszténynek **a falu vége** **messzebb van, mint Afrika**. Ezért **most még csak egy kis lépésre** hívlak: imádkozz munkásokért!

„ Kérjetek az aratás Urát, hogy küldjön munkásokat az aratásába” (Lukács 10:2)

Imádkozunk, és hívunk titeket is, hogy velünk együtt **imádkozzatok munkásokért**!

Az a reménységünk, volt sokan fogtok **imádkozni a cigányok megtéréséért** és azért, hogy az Atya küldjön **munkásokat a cigányok közötti szolgálatra**. Miközben ezt teszed az Úr érzékenyíti a szívedet, és **meghallod, ha téged is** ebbe az aratásba küld.

Legtöbben nem úgy születtünk, hogy már fiatal korunktól tudtuk volna, hogy cigánymisszióba küld az Úr. Én is csak 67 évesen kaptam a hívást, és küldést egy negyedrészt cigány faluba.

**Miért indokolt**, hogy mi magyar hívők komolyan vegyük a cigánymissziót?

1. Mert Jézus parancsa, hogy **minden népet** tanítvánnyá kell tennünk! És minden kétséget kizáróan **ők egy nép**. Annak ellenére, hogy magyarul beszélnek a kultúrájuk megkülönbözteti őket a többi magyartól. Évszázadok óta minden király és minden kormány hatalmas áldozatokkal vagy erőszakkal próbálta őket asszimilálni, ők mégis megőrízték szokásaikat és sokféle különbségeiket. A mi küldetésünk tehát egy köztünk élő nép felé szól.
2. Mert Jézus azt mondta a tanítványainak, hogy mikor a Szentlélek leszáll rájuk, vesznek erőt, úgyhogy tanúságot tesznek majd róla Jeruzsálemben, meg egész Júdeában és **Samariában**, sőt egészen a föld végső határáig. A cigány nép hasonló a magyaroknak, mint Izráelnek volt a samáriai nép. Nem kell külföldre menni, mert itt vannak értik a nyelvünket, mégis más nép. **Itt kezdhetjük a világmissziót.**
3. Mert a cigányok megtérése az egyetlen remény arra, hogy a **börtönöknek** a lakói ne legyenek 80 %-ban cigányok, a szegregálódott iskolák **ne termeljék újra a szegénységet,** a lemaradottságot, hogy **Krisztusban távlati célokat** lássanak maguk előtt a fiatalok, legyen kedvük tanulni, jövőt építeni.
4. Mert jelenleg az iskolás korú gyerekek 15%-a cigány és már két megyében az iskolásoknak több, mint fele cigány, Budapesten a 8. kerületben a diákok 48%-a cigány… amely jelek arról beszélnek, hogy a magyarok jól felfogott érdeke is, hogy ez a sok gyerek, ha felnő ne problémát, hanem áldást jelentsen országunknak! **Gondolj a saját gyermeidre, és unokáidra és cselekedj!**
5. Nem titkolhatom el előletek, hogy ma **könnyebb lenne köztük az evangélium képviselete, ha soha nem hallottak volna Jézusról.** Sajnos felekezetek sora végigment köztük, és csomagokat osztva tömegeket vonzottak, és kevés kivétellel igazi megtérés és főként életváltozás nélkül hangos ünnepségek keretében megkereszteltek. Ezek a jó szándékú térítők nem értették meg a cigányok viselkedését, reakcióikat, frusztráltak lettek, belefáradtak és magukra hagyták őket. A cigányok pedig azt gondolták, hogy ők már keresztények és vándoroltak az egyik gyülekezetből a másikba, főként oda, ahol csomagokat osztottak és hangosabb, lelkesebb volt a dicsőítés. Ahogy az évek teltek a cigányok megélhetése egyre jobb lett, megszűntek a csomagosztások és elfogytak a cigányok sok gyülekezetből. Mára úgy reagálnak az evangéliumra, mint akik már átestek ezen a „fertőzésen”, mindent tudnak, de a lényeget csak kevesen élték át. Szóval a kihívás a valódi evangéliumot képviselni, és a kutúrájukat elfogadva megtalálni a kulcsot az igazi életváltozásokhoz.

**Mit tehetek én? – kérdezed**. Az első, hogy, hogy nyisd ki a szemed és láss! Lásd meg, hogy a közömbösség a legrosszabb hozzáállás. Mit tenne Jézus? Ő azt mondta: **vesztek erőt és tanúim lesztek**….

**Hogyan**? Keresd meg a felekezeted cigánymissziós csoportját és kapcsolódj be az értük imádkozók országos hálózatába! És ha Isten bátorságot ad, sétálj ki a falu végére és szeresd őket…